Ο **Γκιγιέρμο Γκουστάβο «Γουίλι» Ερνανγκόμεθ Γκάιερ** (ισπανικά: Guillermo Gustavo "Willy" Hernangómez Geuer) (γενν. 27 Μαΐου 1994) είναι Ισπανός επαγγελματίας καλαθοσφαιριστής, ο οποίος αγωνίζεται ως σέντερ για την Μπαρτσελόνα.

Σταδιοδρομία σε συλλόγους
-------------------------

### Ρεάλ Μαδρίτης (2011–2016)

Θεωρούμενος ένα από τα καλύτερα ταλέντα της Ρεάλ Μαδρίτης, ο Ερνανγκόμεθ έπαιξε τις δύο πρώτες σεζόν του στην Β ομάδα. Το καλοκαίρι του 2013, δόθηκε δανεικός από τη Ρεάλ Μαδρίτης στην Καχασόλ Σεβίλλη, επεκτείνοντας τη συμφωνία του για μία ακόμη σεζόν το επόμενο καλοκαίρι. Στις 17 Ιουλίου 2015, επέστρεψε στη Ρεάλ Μαδρίτης και έπαιξε για την πρώτη ομάδα το 2015–16. Στη μοναδική του πλήρη σεζόν για την πρώτη ομάδα, είχε μέσο όρο 5,7 πόντους και 3,3 ριμπάουντ σε 34 αγώνες στο Πρωτάθλημα Ισπανίας.

### Νιου Γιορκ Νικς (2016–2018)

 Ο Ερνανγκόμεθ με τους Νικς το 2017
Ο Ερνανγκόμεθ δήλωσε υποψηφιότητα για το NBA Ντραφτ του 2015 και επιλέχθηκε με την 35η συνολική επιλογή από τους Φιλαδέλφεια 76ερς. Τα δικαιώματά του ανταλλάχθηκαν αργότερα στους Νιου Γιορκ Νικς τη νύχτα του ντραφτ, με αντάλλαγμα δύο μελλοντικές επιλογές ντραφτ του δεύτερου γύρου και χρήματα.

Στις 8 Ιουλίου 2016, ο Ερνανγκόμεθ υπέγραψε με τους Νιου Γιορκ Νικς. Στις 25 Οκτωβρίου 2016, έκανε το ντεμπούτο του για τους Νικς στην έναρξη της σεζόν, σημειώνοντας 4 πόντους σε 9 λεπτά από τον πάγκο, σε μια ήττα με 117-88 από τους Κλίβελαντ Καβαλίερς. Στις 7 Νοεμβρίου 2016, ορίστηκε στους Γουέστσεστερ Νικς, τη θυγατρική των Νικς στην D-League. Ανακλήθηκε αργότερα την ίδια μέρα. Δύο μέρες αργότερα, είχε 14 πόντους σε μια νίκη με 110–96 επί των Μπρούκλιν Νετς. Στις 25 Ιανουαρίου 2017, είχε 16 ριμπάουντ (ρεκόρ καριέρας) σε μια ήττα με 103–95 από τους Ντάλας Μάβερικς. Την 1η Φεβρουαρίου 2017, είχε 16 πόντους και 16 ριμπάουντ σε μια νίκη με 95–90 επί των Μπρούκλιν Νετς. Στις 15 Φεβρουαρίου, ορίστηκε ως αντικαταστάτης του τραυματία Εμμανουέλ Μουντιέ στην Παγκόσμια Ομάδας για το Rising Stars Challenge 2017. Στις 25 Μαρτίου 2017, είχε 24 πόντους και 13 ριμπάουντ σε μια ήττα με 106–98 από τους Σαν Αντόνιο Σπερς. Στις 9 Απριλίου 2017, είχε 24 πόντους και 11 ριμπάουντ σε μια ήττα με 110–97 από τους Τορόντο Ράπτορς. Πέντε ημέρες αργότερα, ονομάστηκε Rookie του Μήνα στην Ανατολική Περιφέρεια για τα παιχνίδια που έπαιξε τον Απρίλιο, αφού ηγήθηκε όλων των rookie της Ανατολικής Περιφέρειας στα ριμπάουντ (8,5) και κατετάγη δεύτερος στους πόντους (12,5). Στο τέλος της σεζόν, ονομάστηκε στην Πρώτη Ομάδα Πρωτοεμφανιζόμενων του NBA.

### Σάρλοτ Χόρνετς (2018–2020)

Στις 7 Φεβρουαρίου 2018, ο Ερνανγκόμεθ δόθηκε ως αντάλλαγμα στους Σάρλοτ Χόρνετς, για τον Τζόνι Ο΄ Μπράιαντ Γ΄ και δύο μελλοντικές επιλογές του δεύτερου γύρου.

### Νιου Ορλίνς Πέλικανς (2020–σήμερα)

Στις 30 Νοεμβρίου 2020, ο Ερνανγκόμεθ υπέγραψε με τους Νιου Ορλίνς Πέλικανς.

Εθνική ομάδα
------------

Ως μέλος των «μικρών» εθνικών της Ισπανίας, ο Ερνανγκόμεθ έπαιξε στο Τουρνουά Άλμπερτ Σβάιτσερ 2012, όπου αναδείχθηκε στην Κορυφαία Ομάδα του τουρνουά. Έπαιξε επίσης στο Ευρωπαϊκό Πρωτάθλημα Κ18 του 2011, όπου κέρδισε το χρυσό μετάλλιο και στο Ευρωπαϊκό Πρωτάθλημα Κ20 του 2014, όπου κέρδισε το ασημένιο μετάλλιο και ονομάστηκε στην Κορυφαία Ομάδα της διοργάνωσης.

Υπήρξε επίσης μέλος της Εθνικής Ισπανίας ανδρών. Με την Ισπανία συμμετείχε στο Ευρωμπάσκετ 2015, όπου κέρδισε το χρυσό μετάλλιο και στους Ολυμπιακούς Αγώνες του 2016, όπου κέρδισε το χάλκινο μετάλλιο. Επίσης, συμμετείχε στο Ευρωμπάσκετ 2017, όπου κέρδισε το χάλκινο μετάλλιο, στο Παγκόσμιο Κύπελλο 2019, όπου κέρδισε το χρυσό μετάλλιο και στο Ευρωμπάσκετ 2022, όπου η Ισπανία κατέκτησε το χρυσό μετάλλιο, κερδίζοντας στον τελικό τη Γαλλία με 88-76, με τον ίδιο να αναδεικνύεται στην Κορυφαία Πεντάδα και ο Πολυτιμότερος Παίκτης.

Διακρίσεις
----------

### Με συλλόγους

* Πρωτάθλημα Ισπανίας: 2012-13, 2015-16
* Κύπελλο Ισπανίας: 2016
* Σούπερ Καπ Ισπανίας: 2012
* Διηπειρωτικό Κύπελλο: 2015

### Εθνική Ισπανίας

* Ευρωμπάσκετ:  2015, 2022  2017
* Παγκόσμιο Κύπελλο:  2019
* Ολυμπιακοί Αγώνες:  2016

### Ατομικές

* Τουρνουά Άλμπερτ Σβάιτσερ 2012: Κορυφαία Ομάδα
* Ευρωπαϊκό Πρωτάθλημα Κ20 2014: Κορυφαία Ομάδα
* Πολυτιμότερος Παίκτης της Εβδομάδας στο EuroCup (Εβδομάδα 8 2014-15)
* Βραβείου Κορυφαίου Νεαρού Παίκτη τους Πρωταθλήματος Ισπανίας: 2014-15 και 2015-16
* Πολυτιμότερος Παίκτης του Ευρωμπάσκετ: 2022
* Κορυφαία Πεντάδα του Ευρωμπάσκετ: 2022

Προσωπική ζωή
-------------

Ο Ερνανγκόμεθ είναι γιος του Γκιγιέρμο Ερνανγκόμεθ Ερεδέρο και της Μαργαρίτα Γκάιερ. Η μητέρα του γεννήθηκε στη Σεβίλλη και είναι γερμανικής καταγωγής. Ο αδελφός του, Χουάν Ερνανγκόμεθ, είναι επίσης επαγγελματίας καλαθοσφαιριστής.

Παραπομπές
----------

1. ↑  pantheon.world/profile/person/Willy\_Hernangómez. Ανακτήθηκε στις 9  Οκτωβρίου 2017.
2. ↑  *RealGM*. 37870. Ανακτήθηκε στις 4  Απριλίου 2022.
3. ↑  «Willy Hernangómez». Hispanos NBA. Ανακτήθηκε στις 7 Φεβρουαρίου 2020.
4. ↑  «Willy Hernangomez officially returns to Real Madrid». *Sportando.com*. 17 Ιουλίου 2015. Ανακτήθηκε στις 8 Ιουλίου 2016.
5. ↑  «DraftExpressProfile: Guillermo Hernangomez». *DraftExpress.com*. Αρχειοθετήθηκε από το πρωτότυπο στις 18 Αυγούστου 2017. Ανακτήθηκε στις 10 Νοεμβρίου 2016.
6. ↑  «Knicks Acquire Guillermo Hernangomez». *NBA.com*. 26 Ιουνίου 2015. Ανακτήθηκε στις 26 Ιουνίου 2015.
7. ↑  «Knicks Sign Guillermo "Willy" Hernangomez». *NBA.com*. 8 Ιουλίου 2016. Ανακτήθηκε στις 8 Ιουλίου 2016.
8. ↑  «Knicks vs. Cavaliers – Box Score». *ESPN.com*. 25 Οκτωβρίου 2016. Ανακτήθηκε στις 25 Οκτωβρίου 2016.
9. ↑  «Los Knicks envían a Willy Hernangómez a entrenar a la NBDL». *Marca.com* (στα Ισπανικά). 7 Νοεμβρίου 2016. Ανακτήθηκε στις 3 Δεκεμβρίου 2016.
10. ↑  «Carmelo Anthony scores 22 points, Knicks beat Nets 110-96». *ESPN.com*. 9 Νοεμβρίου 2016. Ανακτήθηκε στις 10 Νοεμβρίου 2016.
11. ↑  «Barnes scores 23 to lead Mavericks over Knicks, 103-95». *ESPN.com*. 25 Ιανουαρίου 2017. Ανακτήθηκε στις 26 Ιανουαρίου 2017.
12. ↑  «Porzingis, subs rally Knicks to 95-90 victory over Nets». *ESPN.com*. 1 Φεβρουαρίου 2017. Ανακτήθηκε στις 2 Φεβρουαρίου 2017.
13. ↑  «Knicks' Willy Hernangomez replaces Nuggets' Emmanuel Mudiay in BBVA Rising Stars Challenge». *NBA.com*. 15 Φεβρουαρίου 2017. Ανακτήθηκε στις 16 Φεβρουαρίου 2017.
14. ↑  «Leonard, Aldridge help Spurs topple Knicks, 106-98». *ESPN.com*. 25 Μαρτίου 2017. Ανακτήθηκε στις 26 Μαρτίου 2017.
15. ↑  «Raptors handle Knicks to clinch top-3 seed in East». *ESPN.com*. 9 Απριλίου 2017. Ανακτήθηκε στις 9 Απριλίου 2017.
16. ↑  «New York Knicks' Willy Hernangomez, Phoenix Suns' Tyler Ulis named Kia Rookies of Month». *NBA.com*. 14 Απριλίου 2017. Ανακτήθηκε στις 14 Απριλίου 2017.
17. ↑  Rohrbach, Ben (27 Ιουνίου 2017). «Draymond Green, Joel Embiid headline NBA's All-Defensive, All-Rookie team announcements». *Yahoo.com*. Ανακτήθηκε στις 27 Ιουνίου 2017.
18. ↑  «Hornets Acquire Center Willy Hernangomez From Knicks». *NBA.com*. 7 Φεβρουαρίου 2018. Ανακτήθηκε στις 7 Φεβρουαρίου 2018.
19. ↑  «Pelicans sign Wenyen Gabriel and Willy Hernangómez». *NBA.com*. 30 Νοεμβρίου 2020. Ανακτήθηκε στις 2 Δεκεμβρίου 2020.
20. ↑  «Eurobasket 2022, Ισπανία - Γαλλία 88-76: Στην κορυφή της Ευρώπης η ομάδα που δεν θα λυγίσει ποτέ». *news247.gr*. 18 Σεπτεμβρίου 2022.
21. 1 2 3  «Eurobasket 2022: Ο Γουίλι Ερνανγκόμεθ MVP, στην καλύτερη πεντάδα ο Γιάννης». *sportday.gr*. 18 Σεπτεμβρίου 2022.
22. ↑  Delmás, Alejandro (11 Σεπτεμβρίου 2015). «Los Hernangómez han pedido el pasaporte de Alemania» (στα ισπανικά). *Baloncesto.as.com*.. Ανακτήθηκε στις 8 July 2016.
23. ↑  Sáez Bravo, Lucas (8 Δεκεμβρίου 2014). «Hernangómez, el futuro ya está aquí» (στα ισπανικά). *El Mundo*.. Ανακτήθηκε στις 16 August 2015.
24. ↑  «Toronto Raptors on Twitter: "Welcome to the North Side, @juanchiviris41 #WeTheNorth"». *Twitter*. Ανακτήθηκε στις 28 Ιουλίου 2022.

Εξωτερικοί σύνδεσμοι
--------------------

* Γουίλι Ερνανγκόμεθ Αρχειοθετήθηκε 2016-07-08 στο Wayback Machine. στο acb.com (in ισπανική)
* Γουίλι Ερνανγκόμεθ στο eurobasket.com
* Γουίλι Ερνανγκόμεθ στο euroleague.net
* Γουίλι Ερνανγκόμεθ στο fibaeurope.com
* Γουίλι Ερνανγκόμεθ στο fiba.basketball

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ισπανίας - Ευρωπαϊκό Πρωτάθλημα Ανδρών FIBA 2022 -  1η θέση |
| --- |
|  |
| 000 | 
* 2 Μπράουν
* 4 Πραντίγια
* 5 Φερνάντεθ Ρ. (αρχ.)
* 6 Λόπεθ-Αροστέγκι
* 7 Φερνάντεθ Χ.
* 8 Μπριθουέλα
* 9 Ντίαθ
* 11 Σάιθ
* 14 Ερνανγκόμεθ Γ.
* 16 Γκαρούμπα
* 41 Ερνανγκόμεθ Χ.
* 44 Πάρα
* Προπ: Σκαριόλο
 |  |

 |